بیرلشمیش میللت‌لر تشکیلاتی (بمت)، آوروپا لیگی، افریقا بیرلیگی و عرب لیگی‌نین ایشتیراکی ایله آنلاین کئچیریلن لیبی توپلانتی‌سیندان سونرا اورتاق بیاننامه یاییملانیب.
بیاننامه‌ده لیبی-ده‌کی بحرانا احاته‌لی و هرطرف‌لی حل یولو تاپماسی یولوندا قئید ائدیلن مهم ایرلیلییشدن ممنونیت دویولدوغو وورغولانیب و لیبی پرزیدنت شوراسینا، میللی بیرلیک حکومتینه و دیگر قوروم‌لارا هرطرف‌لی دستک وئریلدیگی ایفاده ائدیلیب.
بیاننامه‌ده لیبی-ده 24 دسامبر تاریخینده کئچیریلمه‌سی پلان‌لاش‌دیریلان سئچکی‌لرین اورتاق بیر قانونی چرچیوه‌یه اساس‌لانا‌راق تشکیل ائدیلمه‌سی‌نین واجیب‌لیگینه دقت چکیلیب و سئچکی‌لرین "احاته‌لی، شفاف و اعتبارلی" بیر موحیطده کئچیریله‌جگی وورغولانیب.
آیریجا بمت-نین لیبی-یه سلاح تحریمی‌نین پوزولماسی قینانا‌راق، خاریجی حربی موداخیله‌نین قبول ائدیلمز اولدوغو و خاریجی قوه‌لرله، مزدلولارین لیبی-دن چیخما‌لی اولدوغو قئید ائدیلیب.
